उपचुनाव में भाजपा ने उनकी बहन शांता को उम्मीदवार बनाया था, लेकिन वे जीत नहीं पाईं. आम चुनाव 2014 में जोरदार कामयाबी के बाद तीस लोकसभा सीटों पर उपचुनाव हुए, जिनमें से 16 सीटें भाजपा के पास थीं, किन्तु अब उनमें से केवल 6 सीटें ही बची हैं, अर्थात... 10 सीटों का घाटा. जो सीटें भाजपा के हाथ से निकल गईं वे हैं- बेल्लारी, कैराना, गोंदिया- भंडारा, फूलपुर, गोरखपुर, अलवर, अजमेर, गुरदासपुर और रतलाम. यूपी, राजस्थान और मध्यप्रदेश जैसे भाजपा प्रभावित प्रदेशों में उपचुनावों की हार भाजपा के लिए विचारणीय है. यदि इन हार के कारण तलाशने में भाजपा नाकामयाब रही तो अगले आम चुनाव में कोई रणनीति काम नहीं आएगी! क्योंकि हर उपचुनाव का नतीजा कुछ कहता है?